CELEX: 32003D0063
Language: ro
Date: 2003-01-28 00:00:00
Title: Decizia Comisiei din 28 ianuarie 2003 de autorizare a statelor membre să prevadă derogări temporare de la Directiva 2000/29/CE a Consiliului în ceea ce privește cartofii, alții decât cartofii destinați plantării, originari din anumite provincii din Cuba [notificată cu numărul C(2003) 338]

03/Volumul 46
            
            
               RO
            
            
               Jurnalul Ofícial al Uniunii Europene
            
            
               103
            
         32003D0063
   
               L 024/11
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 28 ianuarie 2003
   de autorizare a statelor membre să prevadă derogări temporare de la Directiva 2000/29/CE a Consiliului în ceea ce privește cartofii, alții decât cartofii destinați plantării, originari din anumite provincii din Cuba
   [notificată cu numărul C(2003) 338]
   (2003/63/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), astfel cum a fost modificată ultima dată prin Directiva 2002/89/CE (2), în special articolul 15 alineatul (1),
   având în vedere solicitarea formulată de Regatul Unit,
   întrucât:
   
               (1)
            
            
               În temeiul Directivei 2002/29/CE, cartofii originari din Cuba, alții decât cartofii destinați plantării, nu pot fi, în principiu, introduși în Comunitate. Cu toate acestea, directiva în cauză permite derogări de la această normă, cu condiția să nu existe nici un risc de propagare a unor organisme dăunătoare.
            
         
               (2)
            
            
               Producerea în Cuba a cartofilor timpurii, alții decât cartofii destinați plantării, din cartofi de sămânță furnizați de statele membre, a devenit o practică consacrată. O parte din aprovizionarea cu cartofi importați în Comunitate la începutul sezonului provine din Cuba.
            
         
               (3)
            
            
               Din 1987, printr-o serie de decizii, cea mai recentă fiind Decizia 2001/99/CE a Comisiei (3), unele derogări de la anumite dispoziții ale Directivei 2000/29/CE în ceea ce privește cartofii, alții decât cartofii destinați plantării, originari din anumite provincii din Cuba au fost autorizate pentru perioade limitate și au fost supuse unor condiții specifice.
            
         
               (4)
            
            
               Circumstanțele care justificau aceste derogări rămân valabile. Nici o informație nouă nu justifică o revizuire a condițiilor specifice.
            
         
               (5)
            
            
               Statele membre trebuie, prin urmare, să fie autorizate să acorde derogări pentru anumite perioade limitate și sub rezerva unor condiții specifice.
            
         
               (6)
            
            
               Este oportun să se pună capăt acestei autorizații de a acorda derogări în cazul în care se stabilește că condițiile specifice prevăzute în prezenta decizie sunt insuficiente pentru a împiedica introducerea de organisme dăunătoare în Comunitate sau în cazul în care aceste condiții nu au fost respectate.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului permanent fitosanitar,
            
         ADOPTĂ PREZENTA DECIZIE:
   Articolul 1
   Prin derogare de la articolul 4 alineatul (1) din Directiva 2000/29/CE, în ceea ce privește interdicțiile menționate la anexa III partea A punctul 12, statele membre pot să autorizeze introducerea pe teritoriul lor a cartofilor originari din Cuba, alții decât cartofii destinați plantării, în condițiile stabilite în anexa la prezenta decizie.
   Articolul 2
   Statele membre importatoare informează celelalte state membre și Comisia, prin notificarea prevăzută la punctul 2 litera (b) din anexă, cu privire la orice utilizare a autorizației prevăzute la articolul 1.
   Statele membre importatoare furnizează Comisiei și celorlalte state membre, înainte de 1 septembrie 2003, 1 septembrie 2004 și 1 septembrie 2005, informații privind cantitățile importate în conformitate cu prezenta decizie, precum și un raport tehnic detaliat privind examinarea oficială prevăzută la punctul 2 litera (f) din anexă. Copii ale fiecărui certificat fitosanitar se transmit Comisiei.
   Articolul 3
   Articolul 1 se aplică cartofilor, alții decât cartofii destinați plantării, care sunt introduși în Comunitate în următoarele perioade:
   
               —
            
            
               între 1 februarie 2003 și 31 mai 2003;
            
         
               —
            
            
               între 1 ianuarie 2004 și 31 mai 2004;
            
         
               —
            
            
               între 1 ianuarie 2005 și 31 mai 2005.
            
         Articolul 4
   Prezenta decizie se adresează statelor membre.
   
      Adoptată la Bruxelles, 28 ianuarie 2003.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  JO L 355, 30.12.2002, p. 45.
   
      (3)  JO L 36, 7.2.2001, p. 5.
   ANEXĂ
   CONDIȚII SPECIFICE CARE SE APLICĂ CARTOFILOR ORIGINARI DIN CUBA, CARE BENEFICIAZĂ DE DEROGAREA PREVĂZUTĂ LA ARTICOLUL 1 DIN PREZENTA DECIZIE
   
               1.
            
            
               Cartofii, alții decât cartofii destinați plantării, care sunt introduși în conformitate cu articolul 1, îndeplinesc următoarele condiții, în plus față de cerințele prevăzute la anexele I, II și IV la Directiva 2000/29/CE:
               
                           (a)
                        
                        
                           sunt fie cartofi imaturi, adică cartofi „nesuberificați”, cu coaja neaderentă, fie cartofi tratați împotriva facultății germinative;
                        
                     
                           (b)
                        
                        
                           cartofii au fost cultivați în provinciile Ciego de Avila, La Habana, Matanzas sau Pinar del Rio, în zone în care prezența Ralstonia solanacearum (Smith) Yabuuchi et al. nu este cunoscută;
                        
                     
                           (c)
                        
                        
                           fac parte din soiuri de cartofi de sămânță care au fost importați în Cuba exclusiv din statele membre sau din orice altă țară pentru care introducerea în Comunitate a cartofilor destinați plantării nu este interzisă în temeiul anexei III la Directiva 2000/29/CE;
                        
                     
                           (d)
                        
                        
                           au fost produși într-una dintre provinciile menționate la litera (b) direct din cartofi de sămânță certificați într-unul dintre statele membre sau din cartofi de sămânță certificați în orice altă țară pentru care introducerea în Comunitate a cartofilor destinați plantării nu este interzisă în temeiul anexei III la Directiva 2000/29/CE sau constituie prima generație directă din astfel de cartofi de sămânță, care au fost produși în provinciile menționate la litera (b), certificați și clasificați oficial drept cartofi de sămânță în conformitate cu reglementările în vigoare în Cuba;
                        
                     
                           (e)
                        
                        
                           au fost produși fie în exploatații agricole în care nu au fost cultivați, în cursul ultimilor cinci ani, cartofi din alte soiuri decât cele specificate la litera (c), fie, în cazul exploatațiilor de stat, pe parcele separate de alte terenuri pe care au fost cultivați, în cursul ultimilor cinci ani, cartofi alții decât cei specificați la litera (c);
                        
                     
                           (f)
                        
                        
                           au fost manipulați cu ajutorul unor utilaje care le sunt rezervate sau care au fost dezinfectate corespunzător după fiecare utilizare în alte scopuri;
                        
                     
                           (g)
                        
                        
                           nu au fost antrepozitați în magazii în care au fost depozitați cartofi din soiuri altele decât cele specificate la litera (c);
                        
                     
                           (h)
                        
                        
                           sunt ambalați în saci noi sau în containere care au fost dezinfectate corespunzător, și pe fiecare sac sau container trebuie aplicată o etichetă oficială care să cuprindă informațiile specificate la punctul 3;
                        
                     
                           (i)
                        
                        
                           înainte de export, cartofii sunt curățați de pământ, frunze și alte resturi vegetale;
                        
                     
                           (j)
                        
                        
                           sunt însoțiți de un certificat fitosanitar eliberat în Cuba în conformitate cu articolele 7 și 13 din Directiva 2000/29/CE, pe baza examinării prevăzute de aceasta, care certifică în special absența organismului dăunător menționat la litera (b).
                           Certificatul cuprinde următoarele:
                           
                                       —
                                    
                                    
                                       la rubrica „Declarație suplimentară”:
                                       
                                                   —
                                                
                                                
                                                   mențiunea „Conform condițiilor Comunităților Europene stabilite prin Decizia 2003/63/CE”;
                                                
                                             
                                                   —
                                                
                                                
                                                   denumirea soiului;
                                                
                                             
                                                   —
                                                
                                                
                                                   numărul de identificare sau denumirea exploatației în care au fost cultivați cartofii, precum și adresa acesteia;
                                                
                                             
                                                   —
                                                
                                                
                                                   o referință care să permită identificarea lotului de cartofi de sămânță utilizați în conformitate cu litera (d);
                                                
                                             
                                 
                                       —
                                    
                                    
                                       la rubrica „Dezinfectare și/sau tratament de dezinfectare”, toate informațiile privind tratamentele posibile menționate la litera (a) a doua posibilitate și/sau la litera (h).
                                    
                                 
                     
         
               2.
            
            
               
                           (a)
                        
                        
                           Cartofii sunt introduși prin punctele de intrare desemnate în scopul autorizației prevăzute la articolul 1 de statul membru în care sunt situate; aceste puncte de intrare, precum și denumirea și adresa organismului oficial competent, prevăzut de Directiva 2000/29/CE, responsabil de fiecare punct de intrare, sunt notificate cu suficient timp înainte Comisiei de către statele membre și, la cerere, sunt puse la dispoziția celorlalte state membre. Atunci când introducerea în Comunitate are loc într-un alt stat membru decât statul membru care utilizează autorizația prevăzută la articolul 1, organismele oficiale competente din statul membru în care are loc introducerea informează organismele oficiale competente din statul membru care utilizează această autorizație și colaborează cu acestea, pentru a garanta respectarea dispozițiilor din prezenta decizie;
                        
                     
                           (b)
                        
                        
                           înainte de introducerea în Comunitate, importatorul este informat în mod oficial cu privire la condițiile definite la alineatul (1) literele (a)-(j) și la alineatul (2) literele (a)-(e); importatorul în cauză notifică detaliile privind fiecare introducere cu suficient timp înainte organismelor oficiale competente din statul membru de introducere, indicând:
                           
                                       —
                                    
                                    
                                       tipul de cartofi;
                                    
                                 
                                       —
                                    
                                    
                                       cantitatea de cartofi;
                                    
                                 
                                       —
                                    
                                    
                                       data declarată a introducerii și punctul de intrare în Comunitate;
                                    
                                 
                                       —
                                    
                                    
                                       spațiile menționate la litera (d).
                                    
                                 Importatorul informează organismele oficiale competente în cauză cu privire la modificările aduse notificării prealabile menționate mai sus, de îndată ce acestea sunt cunoscute și în orice caz înainte de data importului de cartofi.
                           Statul membru în cauză informează imediat Comisia cu privire la detaliile menționate mai sus și la detaliile oricărei modificări;
                        
                     
                           (c)
                        
                        
                           inspecțiile și, după caz, testele solicitate în temeiul articolului 13 din Directiva 2000/29/CE și în conformitate cu dispozițiile prezentei decizii se efectuează de către organismele oficiale competente menționate în directiva în cauză; în ceea ce privește inspecțiile, controalele fitosanitare se efectuează de către statul membru care face uz de autorizația prevăzută la articolul 1.
                           De asemenea, în timpul controlului fitosanitar menționat, acest(e) stat(e) membru (membre) controlează și, după caz, verifică absența oricărui alt organism dăunător. Fără a aduce atingere supravegherii prevăzute la articolul 21 alineatul (3) a doua liniuță prima posibilitate din directiva menționată, Comisia stabilește în ce măsură inspecțiile prevăzute la articolul 21 alineatul (3) a doua liniuță a doua posibilitate din directiva menționată sunt integrate în programul de inspecție prevăzut la articolul 21 alineatul (5) al treilea paragraf din directiva menționată;
                        
                     
                           (d)
                        
                        
                           cartofii sunt ambalați sau reambalați exclusiv în spații care au fost autorizate și înregistrate de organismele oficiale competente menționate;
                        
                     
                           (e)
                        
                        
                           cartofii sunt ambalați sau reambalați în ambalaje închise, corespunzătoare pentru livrarea directă la comercianți cu amănuntul sau la consumatori finali și care nu depășesc 25 kilograme; ambalajul menționează numărul spațiilor înregistrate menționate la litera (d), precum și originea cubaneză.
                        
                     
                           (f)
                        
                        
                           statele membre care fac uz de autorizația prevăzută la articolul 1 asigură, după caz, în cooperare cu statul membru de introducere, ca cel puțin două mostre de câte 200 tuberculi să fie prelevate din fiecare lot de 50 tone sau dintr-o parte a acestuia, din cartofii importați în conformitate cu prezenta decizie, în vederea unei examinări oficiale cu privire la prezența Ralstonia solanacearum (Smith) Yabuuchi et al.și a Clavibacter michiganensis ssp. sepedonicus (Spieckermann și Kotthoff) Davis et al., care trebuie efectuată în conformitate cu metodele stabilite de Comunitate pentru depistarea și diagnosticarea acestor organisme dăunătoare. Tuberculii fac de asemenea obiectul unei examinări oficiale în vederea depistării prezenței viroidului tuberculului fusiform al cartofului, în conformitate cu metoda „return-PAGE” sau prin tehnica de hibridare prin c-ADN.
                           De asemenea, tuberculii fac obiectul unei examinări oficiale în vederea depistării prezenței Meloidogyne chitwoodi Golden et al. (toate populațiile) sau a Meloidogyne fallax Karssen.
                           În cazul în care se suspectează prezența unuia dintre organismele dăunătoare menționate în primul paragraf, loturile se păstrează separat, sub control oficial, și nu pot fi comercializate sau utilizate până la stabilirea faptului că prezența acestor organisme dăunătoare nu a fost depistată în cursul examinărilor în cauză.
                        
                     
         
               3.
            
            
               În conformitate cu punctul 1 litera (h), pe fiecare sac sau container figurează următoarele informații:
               
                           (a)
                        
                        
                           denumirea autorității care eliberează eticheta;
                        
                     
                           (b)
                        
                        
                           denumirea organismului exportator, dacă este disponibilă;
                        
                     
                           (c)
                        
                        
                           mențiunea „Cartofi alții decât cartofi destinați plantării, originari din Cuba”;
                        
                     
                           (d)
                        
                        
                           soiul;
                        
                     
                           (e)
                        
                        
                           provincia de producție;
                        
                     
                           (f)
                        
                        
                           dimensiunea cartofilor;
                        
                     
                           (g)
                        
                        
                           greutatea netă declarată a cartofilor;
                        
                     
                           (h)
                        
                        
                           mențiunea „Conform condițiilor Comunităților Europene stabilite prin Decizia 2003/63/CE”;
                        
                     
                           (i)
                        
                        
                           marca imprimată sau ștampilată cu denumirea autorității cubaneze de protecție fitosanitară.